Diari Oficial de la Generalitat Valenciana


Sumari del DOGV 7879, del 22-09-2016 (2016/7254)

DECRET 120/2016, de 16 de setembre, del Consell, pel qual es modifica la denominació de l'Institut Universitari d'Aplicacions de les Tecnologies de la Informació i de les Comunicacions Avançades (ITACA) de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/09/16/120/dof/vci/html**

### Dades del document

Número de DOGV
:   7879

Data del DOGV
:   22-09-2016

Secció del DOGV
:   I. DISPOSICIONS GENERALS

Número del document
:   2016/7254


Data del document
:   16-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

DECRET 120/2016, de 16 de setembre, del Consell, pel qual es modifica la denominació de l'Institut Universitari d'Aplicacions de les Tecnologies de la Informació i de les Comunicacions Avançades (ITACA) de la Universitat Politècnica de València. [2016/7254]  
  
L'Institut Universitari d'Aplicacions de les Tecnologies de la Informació i de les Comunicacions Avançades (ITACA) de la Universitat Politècnica de València, va ser creat pel Decret 81/2005, de 22 d'abril, del Consell.  
La Universitat Politècnica de València ha proposat la modificació de la denominació de l'Institut Universitari d'Aplicacions de les Tecnologies de la Informació i de les Comunicacions Avançades (ITACA) que passaria a denominar-se Institut Universitari de Tecnologies de la Informació i Comunicacions (ITACA), amb l'Acord previ del Consell de Govern, de dia 5 de març de 2015, i informe favorable del Consell Social, de data 23 de juny de 2015, de l'esmentada universitat.  
  
El Consell Valencià d'Universitats i Formació Superior, en el seu ple del dia 12 de juliol de 2016, ha tingut coneixement de la sol·licitud de modificació de la denominació de l'esmentat institut, de conformitat amb allò que disposa l'article 12 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
  
Per això, d'acord amb el que estableix l'article 10 de la Llei 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del dia 16 de setembre de 2016,  
  
  
DECRETE  
  
Article únic. Modificació denominació  
Es modifica la denominació de l'Institut Universitari d'Aplicacions de les Tecnologies de la Informació i de les Comunicacions Avançades (ITACA) que passa a denominar-se Institut Universitari de Tecnologies de la Informació i Comunicacions (ITACA).  
  
  
DISPOSICIÓ ADDICIONAL  
  
Única. Limitació de la despesa  
L'aplicació i desplegament d'aquest decret no tindrà cap incidència en la dotació dels capítols de la despesa assignada a la Conselleria d'Educació, Investigació, Cultura i Esport, i en tot cas, haurà de ser atés amb els mitjans personals i materials de la Universitat Politècnica de València.  
  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 16 de setembre de 2016  
  
El president de la Generalitat  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÁ IBÁÑEZ


Còpia Permalink ELI